‘ᱥᱚᱵᱷᱟᱜᱚ’ ᱫᱤᱥᱩᱢ ᱨᱮ ᱡᱚᱛᱚ ᱟᱹᱛᱩ ᱫᱤᱥᱩᱢ ᱟᱨ ᱥᱚᱦᱚᱨ ᱪᱷᱮᱛᱨᱚ ᱨᱮ ᱡᱮᱛᱮ ᱚᱲᱟᱜ ᱦᱟᱵᱤᱡ ᱵᱤᱡᱞᱤ ᱱᱤᱥᱴᱟ ᱦᱚᱪᱚ ᱞᱟᱹᱜᱤᱫ ᱢᱤᱫ ᱱᱟᱣᱟ ᱭᱚᱡᱱᱟ ᱠᱟᱱᱟ ।
ᱭᱚᱡᱱᱟ ᱵᱷᱤᱛᱤᱨ ᱯᱚᱞᱟ ᱛᱮ ᱵᱤᱡᱞᱤ ᱠᱟᱱᱮᱠᱥᱟᱱ ᱞᱟᱹᱜᱤᱫ ᱞᱟᱵᱷᱧᱟᱢ ᱠᱚᱣᱟᱜ ᱵᱟᱪᱷᱟᱣ ᱥᱮᱨᱢᱟ 2011 ᱨᱮᱭᱟᱜ ᱥᱟᱢᱟᱡᱤᱠ ᱟᱨᱛᱷᱤᱠ ᱟᱨ ᱡᱟᱛᱤ ᱡᱚᱱᱥᱚᱸᱠᱷᱭᱟ ( ᱮᱥ.ᱤ.ᱥᱤᱥ.) ᱫᱟᱨᱟᱭ ᱛᱮ ᱦᱩᱭ ᱦᱚᱪᱚ ᱟ। ᱚᱱᱟ ᱥᱟᱸᱣ ᱛᱮᱜᱮ ᱮᱥ.ᱤ.ᱥᱤ.ᱥᱤ ᱟᱠᱲᱟ ᱵᱷᱤᱛᱤᱨ ᱵᱤᱱᱟ ᱵᱤᱡᱞᱤᱣᱟᱜ ᱚᱲᱟᱜ ᱨᱮ ᱦᱚᱸ ᱮᱠᱮᱱ 500 ᱴᱟᱠᱟ ᱨᱮᱭᱟᱜ ᱡᱚᱢᱟ ᱮᱢ ᱫᱟᱨᱟᱭ ᱛᱮ ᱠᱟᱱᱮᱠᱥᱟᱱ ᱮᱢ ᱦᱚᱪᱚᱭᱟ। ᱱᱚᱣᱟ ᱴᱟᱠᱟ ᱵᱤᱡᱞᱤ ᱵᱤᱞ ᱨᱮᱭᱟᱜ 10 ᱠᱤᱥᱛ ᱨᱮ ᱨᱩᱣᱟᱹᱲ ᱦᱚᱪᱚ ᱭᱟ।
ᱥᱟᱸᱜᱤᱸᱜ ᱟᱨ ᱥᱩᱨ ᱥᱟᱸᱜᱤᱸᱜ ᱡᱟᱭᱜᱟ ᱨᱮ ᱵᱤᱱᱟ ᱵᱤᱡᱞᱤᱭᱟᱜ ᱚᱲᱟᱜ ᱨᱮ ᱵᱮᱴᱨᱤ ᱵᱮᱸᱠ ᱥᱟᱸᱣ 200 ᱠᱷᱚᱱ 300 ᱰᱵᱞᱩᱭᱩᱯᱤᱭᱟᱜ ᱥᱚᱨ ᱩᱨᱡᱟ ᱯᱮᱠ ᱮᱢ ᱦᱚᱪᱚᱭᱟ । ᱱᱚᱣᱟ ᱨᱮ 5 ᱮᱞ.ᱤ.ᱰᱤ. ᱞᱟᱤᱴ, ᱤᱫ ᱰᱤᱥᱤ ᱯᱟᱸᱠᱷᱟ ᱟᱨ ᱢᱤᱫ ᱰᱤᱥᱤ ᱯᱟᱣᱟᱨ ᱯᱟᱞᱜ ᱥᱟᱢᱤᱞ ᱦᱩᱭᱩᱜ ᱟ। ᱱᱚᱣᱟ ᱥᱟᱸᱣ ᱛᱮᱜᱮ ᱢᱚᱲᱮ ᱥᱮᱨᱢᱟ ᱦᱟᱵᱤᱡ ᱛᱮᱭᱟᱨ ᱟᱨᱩ ᱟᱨ ᱧᱮᱞ ᱥᱟᱢᱴᱟᱣ ᱦᱩᱭ ᱦᱚᱪᱚᱭᱟ।
ᱭᱚᱡᱱᱟ ᱠᱚ ᱟᱞᱜᱟ ᱟᱨ ᱞᱚᱜᱚᱱ ᱛᱮ ᱵᱟᱦᱟᱞ ᱦᱚᱪᱚ ᱞᱟᱹᱜᱤᱫ ᱚᱲᱟᱜ ᱨᱮᱭᱟᱜ ᱥᱟᱨᱵᱮᱪᱷᱟᱱ ᱞᱟᱹᱜᱤᱫ ᱢᱚᱵᱟᱤᱞ ᱮᱯ ᱨᱮᱭᱟᱜ ᱵᱮᱵᱚᱦᱟᱨ ᱦᱚᱪᱚᱭᱟ । ᱭᱚᱡᱱᱟ ᱵᱷᱤᱛᱤᱨ ᱞᱟᱵᱷ ᱧᱟᱢ ᱠᱚᱣᱟᱜᱪᱤᱱᱦᱟᱹᱣ, ᱵᱤᱡᱞᱤ ᱠᱟᱱᱮᱠᱥᱟᱱ ᱞᱟᱹᱜᱤᱫ ᱟᱵᱮᱫᱚᱱ, ᱟᱵᱮᱫᱚᱠ ᱨᱮᱭᱟᱜ ᱪᱤᱛᱟᱹᱨ ᱟᱨ ᱪᱤᱱᱦᱟᱹᱣ ᱨᱮᱭᱟᱜ ᱯᱚᱨᱢᱟᱱ ᱛᱤ ᱛᱮ ᱧᱩᱛᱩᱢ ᱚᱞ ᱦᱚᱪᱚᱭᱟ । ᱟᱹᱛᱩ ᱫᱤᱥᱩᱢ ᱡᱟᱭᱜᱟ ᱨᱮ ᱜᱨᱟᱢ ᱯᱟᱸᱪᱟᱭᱟᱛ / ᱥᱟᱨᱵᱚᱡᱟᱱᱤᱠ ᱥᱟᱸᱥᱛᱷᱟᱱ ᱠᱚ ᱯᱩᱨᱩᱱ ᱫᱚᱞᱤᱞ ᱥᱟᱸᱣ ᱟᱵᱮᱫᱚᱱ ᱥᱟᱠᱟᱢ ᱠᱚ ᱡᱟᱨᱣᱟ ᱦᱚᱪᱚ, ᱵᱤᱞ ᱦᱟᱹᱴᱤᱸᱜ ᱦᱚᱪᱚ ᱟᱨ ᱯᱚᱸᱪᱟᱭᱟᱛ ᱨᱟᱡ ᱥᱟᱸᱥᱛᱷᱟ ᱠᱚ ᱟᱨ ᱥᱚᱦᱨᱤ ᱱᱤᱠᱟᱤ ᱥᱟᱸᱣ ᱟᱪᱟᱨ ᱵᱤᱪᱟᱨ ᱛᱟᱭᱚᱢ ᱵᱤᱞ ᱡᱚᱢᱟ ᱦᱚᱪᱚ ᱞᱟᱹᱜᱤᱫ ᱟᱫᱷᱤᱠᱨᱤᱛ ᱦᱚᱪᱚ ᱫᱟᱲᱮᱭᱟᱜ ᱟ।
ᱜᱨᱟᱢᱤᱱ ᱵᱤᱫᱷᱩᱛᱤᱠᱟᱨᱱ ᱠᱚᱨᱯᱚᱨᱮᱥᱟ ᱞᱤᱢᱤᱴᱮᱰ (ᱟᱨ.ᱤ.ᱥᱤ) ᱫᱤᱥᱩᱢ ᱵᱷᱤᱛᱤᱨᱮ ᱭᱚᱡᱱᱟ ᱨᱮᱭᱟᱜ ᱥᱟᱸᱪᱟᱞᱚᱱ ᱞᱟᱹᱜᱤᱫ ᱱᱚᱰᱞ ᱥᱟᱸᱥᱛᱷᱟ ᱦᱩᱭᱩᱜ ᱟ।
1. ᱨᱚᱥᱟᱱᱤ ᱞᱟᱹᱜᱤᱫ ᱠᱤᱨᱚᱥᱤᱱ ᱨᱮᱭᱟᱜ ᱵᱟᱝ ᱵᱮᱵᱚᱦᱟᱨ ᱛᱮ ᱯᱨᱮᱭᱟᱵᱚᱨᱚᱱ ᱨᱮ ᱥᱩᱫᱷᱟᱨ ᱦᱩᱭᱩᱜ ᱟ
2. ᱥᱮᱪᱷᱟᱱᱤᱠ ᱠᱟᱹᱢᱤ ᱠᱚ ᱨᱮ ᱞᱟᱦᱟᱸᱱᱛᱤ
3. ᱟᱹᱰᱤ ᱵᱮᱥ ᱥᱣᱟᱥᱛ ᱥᱮᱣᱟ ᱠᱚ
4. ᱨᱮᱰᱤᱭᱚ, ᱴᱮᱞᱤᱵᱤᱡᱟᱱ ᱟᱨ ᱢᱚᱵᱟᱤᱞ ᱫᱟᱨᱟ ᱛᱮ ᱵᱮᱥᱞᱚᱢᱯᱚᱠ
5. ᱟᱨᱛᱷᱤᱠ ᱪᱚᱜᱚᱲ ᱠᱟᱹᱢᱤ ᱠᱚ ᱟᱨ ᱨᱚᱡᱜᱟᱨ ᱨᱮ ᱵᱟᱲᱦᱟᱣ
6. ᱵᱤᱥᱮᱥ ᱨᱩᱯ ᱛᱮ ᱠᱩᱲᱤ ᱠᱚ ᱥᱟᱸᱣ ᱡᱚᱛᱚ ᱦᱚᱲᱟᱜ ᱡᱤᱵᱚᱱ ᱮᱥᱛᱚᱨ ᱨᱮ ᱥᱩᱫᱷᱟᱨ
ᱱᱚᱣᱟ ᱭᱚᱡᱱᱟ ᱨᱮ ᱢᱚᱴ ᱞᱟᱜᱚᱛ 16,320 ᱠᱟᱨᱚᱲ ᱴᱟᱠᱟ ᱠᱟᱱᱟ ᱟᱨ ᱱᱚᱣᱟ ᱨᱮ 12,320 ᱠᱟᱨᱚᱲ ᱴᱟᱠᱟ ᱨᱮᱭᱟᱜ ᱡᱚᱛᱚ ᱵᱟᱡᱟᱴ ᱜᱚᱲᱚ(ᱡᱤ.ᱵᱤ.ᱮᱥ.) ᱮᱢ ᱦᱚᱪᱚᱭᱟ। ᱟᱹᱛᱩ ᱫᱤᱥᱩᱢ ᱡᱟᱭᱜᱟ ᱞᱟᱹᱜᱤᱫ ᱭᱚᱡᱱᱟ ᱨᱮᱭᱟᱜ ᱢᱚᱴ ᱞᱟᱜᱚᱛ 14,025 ᱠᱟᱨᱚᱲ ᱴᱟᱠ ᱢᱮᱱᱟᱜ ᱟ ᱟᱨ ᱚᱱᱟ ᱞᱟᱹᱜᱤᱫ 10,587.50 ᱠᱟᱨᱚᱲ ᱴᱟᱠᱟ ᱨᱮᱭᱟᱜ ᱡᱚᱛᱚ ᱵᱚᱡᱟᱴ ᱜᱚᱲᱚ ᱮᱢ ᱦᱚᱪᱚᱭᱟ। ᱥᱦᱨᱤ ᱡᱟᱭᱜᱟ ᱞᱟᱹᱜᱤᱫ ᱭᱚᱡᱱᱟ ᱨᱮᱭᱟᱜ ᱢᱚᱴ ᱞᱟᱜᱚᱛ 2,295 ᱠᱟᱨᱚᱲ ᱴᱟᱠᱟ ᱢᱮᱱᱟᱜ ᱟ ᱟᱨ ᱚᱱᱟ ᱞᱟᱹᱜᱤᱫ 1,732.50 ᱠᱟᱨᱚᱲ ᱴᱟᱠᱟ ᱨᱮᱭᱟᱜ ᱡᱚᱛᱚ ᱵᱚᱡᱚᱴ ᱮᱢ ᱦᱚᱪᱚᱭᱟ। ᱠᱮᱸᱫᱨ ᱥᱟᱨᱠᱟᱨ ᱱᱚᱣᱟ ᱭᱚᱡᱱᱟ ᱞᱟᱹᱜᱤᱫ ᱨᱟᱡᱚ ᱟᱨ ᱥᱟᱸᱜ ᱥᱟᱥᱤᱛ ᱯᱨᱫᱮᱥ ᱠᱚ ᱢᱟᱨᱟᱝ ᱮᱥᱛᱚᱨ ᱨᱮ ᱵᱤᱛᱤᱭᱚ ᱜᱚᱲᱚ ᱮᱢᱟ ᱠᱚᱣᱟ ।
ᱱᱚᱣᱟ ᱭᱚᱡᱱᱟ ᱵᱷᱤᱛᱤᱨ ᱨᱟᱡᱚ ᱟᱨ ᱠᱮᱸᱫᱨᱚ ᱥᱟᱥᱤᱛ ᱯᱚᱨ ᱫᱮᱥ ᱠᱚ 31 ᱫᱤᱥᱚᱢᱵᱟᱨ ,2018 ᱦᱟᱵᱤᱡ ᱡᱚᱛᱚ ᱚᱲᱟᱜ ᱨᱮ ᱵᱤᱡᱞᱤ ᱥᱮᱴᱮᱨ ᱨᱮᱭᱟᱜ ᱠᱟᱹᱢᱤ ᱯᱩᱨᱟᱹᱣ ᱦᱚᱪᱚᱭᱟ।
ᱥᱚᱛ- ᱯᱚᱛᱨᱚ ᱥᱩᱪᱱᱟ ᱠᱟᱨᱭᱟᱞᱚᱭ
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck